Gandia serà el centre neuràlgic del Volei Platja aquest cap de setmana
08 març 2024

## Gandia serà el centre neuràlgic del Volei Platja aquest cap de setmana08 març 2024Última actualització: 08 març 2024

![](../gestion/img/c5d142791479623322dc4f03d4b493ac08b115ab553969f5cac4ad89807c954d.jpg)  
  

El **regidor delegat d'Esports, Jesús Naveiro**; el **president de la Federació de Volei de la Comunitat Valenciana (FVBCV), Arturo Ruiz**; el **vicepresident i entrenador del Club de Volei Gandia, David Martí** i la **directora tècnica de la federació, Nuria Pl**a, han presentat aquest matí la **cinquena i penúltima prova del Circuit d'Hivern de Volei Platja de la Comunitat Valenciana i Open Gandia**, que es disputarà aquest cap de setmana a la platja de Gandia.  
  
**Dissabte, a l'arena de la platja (a l'altura de la Creu Roja i carrer Illes Canàries), tindrà lloc la cinquena prova del Circuit d'Hivern amateur, escolar i federal**.  
I **diumenge, des de les 9 h del matí, la cinquena prova del Circuit d'Hivern de Volei Platja de la CV professional, puntuable per al rànquing nacional**. La primera fase serà classificatòria per equips de parelles distribuïdes en grups. I a partir d'ahí, la segona fase serà eliminatòria. Es preveu que la final es jugue al voltant de les 15.30 h.  
  
_"Esperem acollir al voltant de 300 jugadors i jugadores al llarg del cap de setmana. Gandia es converteix un any més en el centre neuràlgic d'aquest esport i reuneix els millors esportistes que oferiran tot un espectacle en la nostra platja."_, ha comentat Naveiro, qui ha destacat la capacitat d'albergar esdeveniments esportius competicions de la ciutat. _"Totes les setmanes ens arriben peticions de clubs, Federacions i empreses que han pensat en nosaltres com a seu per a les seues proves. Estem en el bon camí. El binomi esport turisme cada vegada està aportant majors rendiments i des del departament d'Esports treballarem per continuar aconseguint esdeveniments que ens reverencien com la ciutat esportiva i saludable que som"_.  
  
Com a explicat Martí, des del club de Volei Gandia s'ha volgut donar suport a la participació de les bases _"i el dissabte al matí crec que hi haurà una assistència molt important de tots els xiquets i les xiquetes que fan vòlei. Volem que vaja implantant-se en un futur"_.  
  
Per part seua, Ruiz ha explicat que aquesta competició, organitzada per la Federació, és decisiva per al Circuit, ja que la següent serà la fase final, que es disputarà a Alacant. _"Volem que Gandia siga una seu permanent en la Comunitat Valenciana. El nivell serà molt alt. Vindran jugadors i jugadores de primer nivell internacional i estatal, fins i tot de la selecció espanyola"_.

**Característiques tècniques**

  
El dissabte estarà dedicat als escolars de la ciutat i els xiquets del club. Hi ha 194 menors apuntats fins ara de 8 entitats diferents. En dos torns, un primer de 9 a 11 h i un altre d'11.30 h a 14.00 h. _"El que faran serà una promoció de l'esport i rebran un obsequi per la participació"_, ha explicat Pla. Per la seua banda, la competició amateur s'iniciarà de 9 a 16.30 h.  
  
El plat fort serà la competició federada de la jornada de diumenge, per a la qual hi ha hagut llista d'espera en competició masculina. En total, 96 esportistes que arriben de tot arreu de l'Estat: Canàries; Catalunya; Madrid; jugadores de la selecció espanyola sub-21 de Lorca; dues parelles de la selecció d'Hongria que entren per la zona._"El nivell és molt alt i esperem que siga atractiu per al públic"_.

  
Finalment, l'organització ha agraït a l'Ajuntament de Gandia el seu suport en aquesta penúltima prova del Circuit i han convidat la ciutadania a assistir a la competició i gaudir de l'esport.